હું એમ નથી કહેતી કે હું ભગવાન છું, પરંતુ હું જ્યારે અમેરિકામાં ભણતી હતી ત્યારે મેં જાતિવાદનો સામનો કર્યો છે. જે જહાજમાં હું અમેરિકા આવી હતી એમાં જ પાછા જવાની સલાહ આપવામાં આવી હતી. મને બ્રાઉની કહેવામાં આવતી હતી. જોકે બધા જ આવો વ્યવહાર નહોતા કરતા, પરંતુ સ્કૂલમાં એક ગ્રુપ હતું જે મને હેરાન કરતું હતું. જ્યારે આ હેરાનગતિ અસહ્ય થઈ ગઈ ત્યારે મેં વચ્ચેથી સ્કૂલ છોડી દીધી હતી અને હું ભારત આવી ગઈ હતી. એથી જ્યારે મેં ફરી અમેરિકામાં કામ કરવું શરૂ કર્યું ત્યારે મારી સાથે અગાઉ જે થયું હતું એનું પુનરાવર્તન ન થાય એની મેં તકેદારી લીધી હતી. હું એક ઍક્ટર છું અને મારું કામ ગંભીરતાથી લેવાવું જોઈએ, ભારતીય ટૅલન્ટને માન મળવું જોઈએ અને મને જે તક મળી એ માટે આભારી છું. એથી આ કારણ ઘણું અંગત છે.